Vrou betaal glo miljoene se omkoopgeldArgieffoto Volgens die polisie het die bankamptenaar ŉ verdagte bankrekening met R27 miljoen in opgemerk, wat geskeduleer was om oorsee oorgeplaas te word. Die oorplasing was ŉ oortreding van die Wisselkoerswet. Die geld was afkomstig van ŉ twyfelagtige onderneming en die persoon in wie se naam die onderneming geregistreer was, was onbewus van die maatskappy se bestaan. Die amptenaar het die bankrekening gevries. Die verdagte het die bankamptenaar glo R5,2 miljoen aangebied sodat die transaksie kon voortgaan. Sy het glo hierna R4 miljoen in sy rekening gedeponeer. Die vrou is in hegtenis geneem toe sy glo die oorblywende R1,2 miljoen in kontant aan die amptenaar wou oorhandig by ŉ restaurant in Brooklyn. Wang sal in aanhouding bly tot sy weer op 4 Desember in die hof moet verskyn.